Han startet i ung alder i Prototypes på Gjøvik, deretter i Falcons, i Geir Wentzels soulband fra Toten, hvorpå han flyttet til Oslo og ble med i Club 7-miljøet og spesielt kjent fra Terje Rypdals utgivelser (1974–78), samt Christian Reim trio (1977–79). Videre spilte han med Jan Garbarek, Susanne Fuhr og andre. Han har senere spilt i Trio de Janeiro, The Gambian/Norwegian Friendship Orchestra, Son Mu, E'olen, Tamma, Moose Loose og Talisman Group, og med Claudio Latini, Celio de Carvalho og Miki N'Doye. Fra 1987–2021 var han bassist i bandet MOMS, som han hadde en av sine siste spillejobber med før han pensjonerte seg.